**Κάνετε τις παρακάτω ασκήσεις και τις έχετε έτοιμες για την άλλη φορά στο ζωντανό τηλεμάθημά μας‧**

**δεν τις αποστέλλετε… Στέλνετε τις εργασίες που χρωστάτε, 1) Πίνακες-επιγράμματα, 2) Λύκος 3) Κομπιούτερ για κάθε μαθητή, 4) Ο μεγάλος περίπατος του Πέτρου, 5) Το μέτρο**

**ΑΣΚΗΣΕΙΣ ΓΙΑ ΤΗΝ ΕΝΟΤΗΤΑ 4Β1 ΔΙΑΘΕΣΕΙΣ ΚΑΙ ΠΑΘΗΤΙΚΗ ΣΥΝΤΑΞΗ**

1η Στις παρακάτω φράσεις υπογραµµίστε τα ρήµατα και αναγνωρίστε τη διάθεσή τους. Δεν θα τρελαθούμε κιόλας με τις διαθέσεις!

α. Χαίροµαι κάθε φορά που σε βλέπω.
β. Η περιοχή σκεπάστηκε από χιόνι.

γ. Υπόσχοµαι πως θα σου δώσω ό,τι θέλεις.
δ. Διψάσαµε το µεσηµέρι, µα το νερό γλυφό.
ε. Το σπίτι αυτό πουλιέται ή ενοικιάζεται;

στ. Εγώ τραβήχτηκα στην άκρη για να βολευτείς κι εσύ.
ζ. Άκρα του τάφου σιωπή στον κάµπο βασιλεύει.

η. Όλη τη µέρα µάλωναν µεταξύ τους σαν ξένοι.

2η Μετατρέψτε την παθητική σύνταξη σε ενεργητική και αντίστροφα. Εδώ τρελαινόμαστε!

α. Ο Χριστόφορος Κολόµβος ανακάλυψε την Αµερική.

 β. Οι αρχές επέβαλαν συσκότιση.

γ. Ο λαός εξέλεξε τον κ. Ν. βουλευτή.

δ. Από τον λαό µας προσφέρθηκε µεγάλη βοήθεια στους γειτονικούς λαούς.
ε. Ένας αντίπαλος χτύπησε βάναυσα στο κεφάλι τον ποδοσφαιριστή µας.

στ. Το σωµατείο µας µε εξουσιοδότησε να σας ενηµερώσω.

 ζ. Ο σκύλος τραυματίστηκε από τον απρόσεχτο οδηγό.

 η. Ο μαθητής βαθμολογήθηκε αυστηρά.

 θ. Η πολιτεία τίμησε τη σπουδαία λογοτέχνη.

 ι.Tα παιδιά διδάσκονται από τον κ. Πετρογιάννη χορούς (παθητική σύνταξη με αντικείμενο)

3η Ορισµένες από τις εκφράσεις που σας δίνονται δεν είναι ορθές.

Επισηµάνετε το λάθος και ξαναγράψτε τες σωστά. Εδώ τρελαινόμαστε!

α. Προχθές ειρωνεύτηκα από τον καθηγητή µου.

β. Πολλοί εργαζόµενοι εκµεταλλεύονται από τους εργοδότες τους.

γ. Η χώρα µας διαπραγµατεύτηκε τους όρους της ένταξής της στην ΟΝΕ.
δ. Θα διαπραγµατευτεί από τον ΟΤΕ η µετοχή του στο χρηµατιστήριο της Νέας Υόρκης.

4η Μετατρέψτε την ενεργητική σύνταξη σε παθητική όπου και όπως είναι δυνατό. Επίσης τρελαινόμαστε!

α. Ο υπουργός αποδέχτηκε τους όρους της σύµβασης.
β. Η επιχείρηση εκµεταλλεύεται τους εργαζόµενους.

γ. Πολλοί άνθρωποι διηγήθηκαν τα γεγονότα.

δ. Ο δήµος δαπάνησε πολλά χρήµατα για την αναπαλαίωση του κτηρίου.
ε. Οι τεχνίτες είχαν κατεργαστεί τους πολύτιµους λίθους.

στ. Ο καθηγητής µας δεν ανέχεται τους ζωηρούς µαθητές.
ζ. Ο πρωθυπουργός δέχτηκε τον υπουργό Παιδείας.

4η «ΚΡΥΜΜΈΝΗ» ΠΑΘΗΤΙΚΉ ΣΎΝΤΑΞΗ… Ανακαλύψτε τη! Δεν τρελαινόμαστε κιόλας!

Είναι σεβαστός σε όλους

Ποτισμένη με αίμα

ηλιοκαμένος